b"\n_START_ARTICLE_\nOrigami\n_START_PARAGRAPH_\nOrigami (Jawi: \xd8\xa7\xd9\x88\xd8\xb1\xd9\x8a\xda\xac\xd8\xa7\xd9\x85\xd9\x8a ) merupakan satu teknik lipatan sama ada dengan menggunakan kain mahupun kertas. Ia merupakan satu hasil kerja tangan yang sangat teliti dan halus pada pandangan._NEWLINE_Origami merupakan satu kesenian melipat kertas yang dipercayai bermula semenjak kertas mulai diperkenalkan pada abad pertama di Cina pada 105 A.D. oleh seorang Cina terkasi yang bernama Ts'ai Lun._NEWLINE_Kertas yang dibuat daripada hancuran tumbuhan dan kain buruk menjadikan kertas dapat dihasilkan dengan lebih mudah dan banyak. Contoh-contoh awal origami yang berasal dari Cina ialah tongkang Cina dan kotak._NEWLINE_Pada abad keenam, cara pembuatan kertas kemudiannya dibawa ke Sepanyol oleh orang-orang Arab; dan juga ke Jepun (610 A.D.) oleh seorang sami Buddha bernama Dokyo yang juga merupakan doktor peribadi Ratu Shotoku_NEWLINE_Semenjak itu, Origami menjadi terkenal dalam kalangan orang Jepun semenjak turun-temurun sehinggakan ke hari ini terutamanya dengan penghasilan kertas Jepun tempatan yang dipanggil Washi."